title: تاريخ بلغاريا من 1989
text: التاريخ ديال بلغاريا من بعد 1989 هي لفترة من التاريخ لبلغاري لّي بدات بعدما طاح النظام الشيوعي وبدات الديمقراطية.
  
  النهاية ديال لحكم الشيوعي 
  الإصلاح ف اتجاه التحرير، ف المجال الاجتماعي، السياسي والاقتصادي، ف دول شرق اوروپا بدا بالبرنامج الإصلاحي ديال ميخاييل ݣورباتشيڤ ف لإتحاد السوڤياتي، ولّي وصل تأتيرو لبلغاريا ف اللخر ديال التمانينات. ف الحقيقة، السمطا بدات ترخف ف اللخر ديال الفترة السطالينية، وبقات كترخف شوية بشوية حتى ولاو بزاف ديال الكتوبا لّي كانو ممنوعين كيترجمو، وحتى أفلام هوليوود ... الخ. والبوتيكات بداو يبانو وبداو كيبيعو منتوجات غربية يديرو ليها الإشهار (الإشهار لّي كان عموما ما معروفش ومامستعملش ف دول الكتلة الشرقية حيتاش كلشي كان كيقدر يشري غير منتوج واحد). هاد التحول ف اللخر ديال سنوات الشيوعية بين لناس حلف وارسو بالأهمية ديال تدمير الريدو د الحديد. هادشي كلو والسياسة ديال ݣورباتشيڤ خلق حرية ومطالب بالديمقراطية بين الناس.
  
  ف نونبر 1989، بداو مظاهرات ف صوفيا لأسباب بيئية، لّي من بعد تطورو ولاو حملة عامة كطالب بإصلاح سياسي. ومنين الشيوعيين ما تدخلوش باش يفرقو المظاهرات، بان بلّي كاين احتمال يكون شي تغيير. ف الواقع، الحزب الشوعي تفاعل مع المظاهرات وقال تودور جيڤكوڤ من رئاسة الحزب ومن رئاسة البلاد وعوضو ب پيتار ملادينوڤ. ولكن هاد الحركة ربحاتهم غير شوية ديال راحة البال. ف فبراير 1990، المظاهرات ف الشارع بززات على الحزب الشيوعي يتنازل على السلطة و ف يونيو 1990 دّارو أول انتخابات حرة من 1931، لّي ربح فيها الحزب الاشتراكي البلغاري (السمية الجديدة ديال الحزب الشيوعي). ف يوليوز 1991 تكتب دستور جديد، للي دخل المناصب المنتخبة ديال الرئيس، ورئيس والوزراء والحكومة.
  
  عيون لكلام 
  
  تاريخ
  بلغاريا